आयरे

आयरे हे भारतातील महाराष्ट्र राज्यातील उत्तर कोकणातील पालघर जिल्ह्यातील जव्हार तालुक्यातील एक गाव आहे.

भौगोलिक स्थान
जव्हार बस स्थानकापासून विक्रमगड मार्गाने गेल्यावर पुढे अडखडक मार्गाने गेल्यावर हे गाव लागते. जव्हार बस स्थानकापासून हे गाव ११ किमी अंतरावर आहे.
येथे अनेक आदिवासी समाजातील बांधव राहत असलेले भाग आहेत त्यापैकी एक चोंढी पाडा आहे.महाराष्ट्र टाईम्स, वसई विरार पुरवणी, मंगळवार,१ जुलै २०२५

हवामान
पावसाळ्यात येथे भरपूर प्रमाणात पाऊस पडतो आणि हवामान समशीतोष्ण राहते. हिवाळ्यात येथील हवामान थंड असते व अनेकदा सकाळी धुके पडते. उन्हाळ्यात हवामान उष्ण असते. पावसाळ्यात येथे भातशेती, नागलीशेती केली जाते.

लोकजीवन
हे मध्यम आकाराचे मोठे गाव आहे.२०११ च्या भारतीय जनगणनेनुसार गावात २९६ कुटुंबे राहतात. एकूण १५२३ लोकसंख्येपैकी ७७३ पुरुष तर ७५० महिला आहेत. गावाची साक्षरता ४७.६१ टक्के आहे.पुरुष साक्षरता ५४.१२ आहे तर स्त्री साक्षरता ४१.१४ आहे. गावातील शून्य ते सहा वर्षे वयाच्या लहान मुलांची संख्या ३३० आहे. ती एकूण लोकसंख्येच्या २१.६७ टक्के आहे. मुख्यतः आदिवासी समाजातील लोक येथे राहतात. छोट्या प्रमाणावर शेती व शेतमजूर, वीटभट्टीमजूर म्हणून ते काम करतात.अगदी लहान प्रमाणात कुक्कुटपालन, बकरीपालन सुद्धा ते करतात.

नागरी सुविधा
गावात प्राथमिक शिक्षण,प्राथमिक आरोग्यसेवा, रस्ते वीजपुरवठा, सार्वजनिक स्वच्छता,पाणी पुरवठा इत्यादी आवश्यक गोष्टी उपलब्ध आहेत. महाराष्ट्र राज्य परिवहन महामंडळाच्या बस जव्हार बस स्थानकावरून येथे येण्यासाठी ठराविक वेळी उपलब्ध असतात. ऑटोरिक्शासुद्धा जव्हारपासून उपलब्ध असतात.

जवळपासची गावे
आल्याचीमेट, कोगदे, चांदगाव, अनंतनगर, आकरे, शिवाजीनगर, गोरठण, जामसर, चंद्रनगर, सुर्यनगर, बोराळे ही जवळपासची गावे आहेत.

संदर्भ

१. https://www.census2011.co.in/data/subdistrict/4163-palghar-thane-maharashtra.html

२. https://villageinfo.in/maharashtra/thane/palghar.html

३.
https://www.mapsofindia.com/lat_long/maharashtra/

४.
http://tourism.gov.in/

५.
http://districts.nic.in/districtsdetails.php?sid=MH&disid=MH036

६.
https://palghar.gov.in/

७.
https://palghar.gov.in/tourism/

वर्ग:जव्हार तालुक्यातील गावे